তিথি ভট্টাচার্য
তিথি ভট্টাচার্য হলেন পারডু বিশ্ববিদ্যালয়ের দক্ষিণ এশিয়ার ইতিহাস বিষয়ের সহযোগী অধ্যাপক। তিনি একজন বিশিষ্ট মার্কসবাদী নারীবাদী এবং ২০১৭ সালের ৮ মার্চ আন্তর্জাতিক নারী ধর্মঘটের জাতীয় সংগঠকদের একজন। তিথি ভট্টাচার্য ফিলিস্তিনি অধিকার এবং বয়কট, বিভক্তি এবং নিষেধাজ্ঞা এর একজন সোচ্চার প্রবক্তা ছিলেন। তিনি "৯৯%-এর জন্য নারীবাদ: একটি ইশতেহার" বইয়ের লেখক ছিলেন, যা নারীবাদকে বর্ণবাদ বিরোধী এবং পুঁজিবাদ বিরোধী সহ সংগ্রামের অন্যান্য পদ্ধতির সাথে সংযুক্ত করে। তিনি সামাজিক লিঙ্গের বিষয়ে  "দ্য সেন্টিনেলস অফ কালচার" বইটি লিখেছেন, যেটি ১৯ শতকের কলকাতায় ব্রিটিশ-শিক্ষিত মধ্যবিত্ত শ্রেণীর উপর তাঁর গবেষণামূলক প্রবন্ধ থেকে বিকশিত হয়েছিলো। তিনি ইসলামভীতির রাজনীতি এবং ইসলামে নারী নিয়েও লিখেছেন। ২০২২ সালের মার্চ মাসে, তিথি ভট্টাচার্য ১৫১ জন আন্তর্জাতিক নারীবাদীদের মধ্যে একজন ছিলেন, যিনি ইউক্রেনে রাশিয়ার আক্রমণের পরে রাশিয়ান নারীবাদীদের দ্বারা শুরু হওয়া নারীবাদী যুদ্ধবিরোধী প্রতিরোধের সাথে সংহতি জানিয়ে যুদ্ধের বিরুদ্ধে নারীবাদী প্রতিরোধ: একটি ইশতেহারে স্বাক্ষর করেছিলেন।